আবু বকর আল-বাকিল্লানী
কাজী আবু বকর আল-বাকিল্লানি ( ৩৩৮ হিঃ - ৪০৩ হি. / ৯৫০ খ্রি. – ১০১৩ খ্রি.) ছিলেন একজন ইসলামী পণ্ডিত, ইমাম, শাস্ত্রজ্ঞ, আকিদা বিশেষজ্ঞ, ফিকহবিদ ও উসুলী। তার পুরো নাম: মুহাম্মদ বিন আল-তাইয়্যিব বিন মুহাম্মদ বিন জাফর বিন আল-কাসিম আবু বকর আল-বাকিল্লানি আল-বসরি। তার উপাধি ছিল সুন্নাহর শেখ (শায়খুস্সুন্না)। তিনি তৎকালীন সুন্নি সম্প্রদায়ের মুখপাত্র ছিলেন। তিনি আকিদায় আশয়ারী মাযহাবের চিন্তাধারার নেতৃত্ব দেন এবং ফিকহে মালিকি মাযহাব ও তার উসুলে ব্যাপক অবদান রাখেন। তিনি আশয়ারি মাজহাবের প্রবতর্ক আবুল হাসান আল আশ'আরির পরে সর্বশ্রেষ্ঠ আশ'আরী ইমাম হিসেবে বিবেচিত হন। এছাড়াও তিনি চারশত গ্রন্থের একজন লেখক হিসেবে বিবেচিত হন।